**IZVEIDOT DARBVIRSMĀ MAPI OL17<UZVARDS>**

***Situācijas apraksts***

*Skolēni nolēma dodies ekskursijā uz Liepāju. Palīdzi atbildīgajam par klases ekskursiju aprēķināt izmaksas.*

* *Maršruts – Aizkraukle – Liepāja - Aizkraukle;*
* *Apskatāmie objekti:*
	+ *koncertzāle “Lielais dzintars”*
	+ *Karostas cietums;*
	+ *Liepājas muzejs;*
	+ *Pludmale*
	+ *Kūrmājas prospekts*
1. **IZKLĀJLAPAS**

**Uzdevums:**

* Jāizveido aprēķinu tabula, kur jāparāda:
	+ Nobraukto km skaits;
	+ Nepieciešamās degvielas daudzums;
	+ Degvielas izmaksas, ņemot vērā šodienas degvielas cenas;
	+ Biļešu cenas apskates objektos (var būt arī bezmaksas), gida pakalpojumi;
	+ Kopējās brauciena izmaksas un izmaksas katram dalībniekam;
* Diagrammā jāattēlo izmaksu sadalījums, parādot to procentos
* Tabulā un diagrammā iekļautajai informācijai jābūt saprotamai un skaidri nolasāmai
* Tabulas un diagrammas dizainam jābūt paša veidotam

**Aprēķiniem izmantojamie dati:**

* Plānotais ekskursijas dalībnieku skaits- **40**
* Transporta līdzeklis – *autobuss, ar degvielas patēriņu* ***26l uz 100 km***
* Autobusa noma *-****70 eiro***
* pa pilsētu nobraukti -***50 km***

Darbu saglabāt mapē **OL17<UZVARDS>**

1. **TEKSTA APSTRĀDES LIETOTNE**

**Uzdevums:**

Izveido afišu uz A3 lapas par organizēto ekskursiju, iekļaujot informāciju par laikiem, maršrutu, izmaksām u.c. dalībniekiem svarīgu informāciju. Afiša un tajā izmantotie attēli (atrastie un paša zīmētie) jāsaglabā darba mapē **OL17<UZVARDS>**

Afišā jāiekļauj un jālieto:

* teksts - dalībniekiem svarīga informācija; daļa teksta jāizvieto ar tekstlodziņa palīdzību;
* tekstlodziņa krāsa ir atšķirīga no lappuses krāsas;
* tekstu papildinošs attēls;
* lappusei jālieto dekoratīva lapas apmale;
* lappusei jālieto krāsa;
* paša zīmēts Liepājas jaunās koncertzāles “Lielais dzintars” attēls.
1. **PREZENTĀCIJU LIETOTNE**

**Uzdevums:**

Izveido prezentāciju par savu šodienas darbu. Veidošanas gaitā radīsies prezentācija, kurā tiks apkopoti dažādās lietotnēs iepriekš izpildīto uzdevumu rezultāti.

Prezentācijā jāietver:

1. **Titulslaids** – Prezentācijas nosaukums “Mani darba rezultāti” un informācija par darba autoru: vārds, uzvārds, skola.
2. **Otrajā slaidā** - izmantojot prezentācijas lietotnē pieejamo SmartArt grafiku izveidot savas šīsdienas darba darbības soļu algoritmu, kurā īsi un konkrēti parādiet olimpiādes uzdevumu pildīšanas gaitu, ar ko sākāt .... ar ko noslēdzāt darbu. SmartArt grafikā ietvert ne vairāk, kā 10 soļus.
3. **Trešajā slaidā** - ievietot veikto aprēķinu tabula no programmas MSExcel, noformēt atbilstošu virsrakstu.
4. **Ceturtajā slaidā** – ievietot izveidoto izmaksu diagrammu no programmas MSExcel, noformēt atbilstošu virsrakstu.
5. **Piektajā slaidā** – ievietot izveidoto afišu no programmas MSWord (var izmantot ekrānattēlu), noformēt atbilstošu virsrakstu.
6. **Sestajā slaidā** – izveidot izmantotās informācijas avotu sarakstu, adreses, kur ņemta aprēķiniem un uzziņai vajadzīgā informācija, noformējot atbilstošu virsrakstu. Informācijas avotus norādīt ar paplašināto adresi, nevis tikai google.lv vai tamlīdzīgi.
7. **Jāizveido prezentācijas satura slaids**, kuru novieto kā otro slaidu. Prezentācijas satura punktiem jāizveido iekšējās hipersaites – no satura slaida katra punkta uz attiecīgo slaidu un no tā atpakaļ uz satura slaidu.
8. **Noformējiet** nobeiguma slaidu.

Prezentācijas slaidiem jābūt pārskatāmiem, viegli saprotamiem, nepārblīvētiem, nesaraibinātiem, bez liekiem elementiem ar pārdomātu noformējumu.

Darbu saglabāt mapē **OL17<UZVARDS>**